alexandrainst/scandi-wiki huggingface dataset:
Odense Boldklub (kvinner)

Odense Boldklubs kvinnefotballag har vært med i den øverste divisjonen i Danmark siden de rykket opp i 1993. Allerede i sitt andre år tok laget bronse i serien og sølv i cupen etter et forsmedelig tap mot Fortuna Hjørring. To år etter, i 1997, vant Odense igjen bronse i serien, og i 1998 vant Odense cupfinalen gjennom å ta hevn mot Fortuna Hjørring med 4-3 i finalen. Odense Boldklubb forsvarte cupseieren året etter mot Frederiksberg Boldklub, tok sin tredje bronse på rad (om enn 11 poeng bak gullet) og fjerde totalt i serien og tok sølv i inne-Danmarksmesterskapet. I 2000 greide laget også å vinne Elitedivisionen med Gitte Krogh som toppscorer med 38 mål. Andre dyktige spillere inkluderer Merete Pedersen. 

Odense fortsatte å være et topplag, og stakk av med seieren også i påfølgende mesterskap. Dette betydde at Odense ble kvalifisert til UEFA Women's Cup, der de lett vant sin første pulje. I 2002/2003-sesongen vant Odense nok en gang cupfinalen gjennom å slå Skovbakken etter ekstraomganger. I 2002 ble laget, sammen med Brøndby, Fortuna Hjørring og Skovbakken valgt til de første kraftcenterklubber, det vil si satsningsområde for kvinnefotball. 

Ironisk nok var cupfinalen i 2003 siste gang Odense vant noe (per oktober 2010). Det gikk nedover for klubben, og i 2005/06-sesongen rykket laget ned. Laget rykket imidlertid rett opp igjen, og klatret sakte oppover. I 2009/10-sesongen kom Odense på fjerdeplass, og kom dermed videre til sluttspillet. Det endte riktignok med seks tap på seks kamper, men det viste at Odense var på vei oppover.

Odense Q
I 2016 ble OBs damelag skilt ut fra OB, og en del av det nystartede Team Odense Q.  Det spiller i toppserien som Odense Q.  Trener i 2017 var Jakob Pavar og Ronnie Reifling, i 2018 etterfulgt av Morten Christiansen og Steen Hansen.

Noter

Eksterne lenker
 Hjemmeside
 Fanside til Odense Boldklubb (menn og kvinner)

Fotballag i Danmark
Sport i Odense
Kvinnefotballag
Weibo

Weibo (kinesisk: 微博, pinyin: Wēibó) er den versjon av mikroblogging som er dominerende i Folkerepublikken Kina. De er i løpet av kort tid – siden 2009 – blitt svært utbredte. Den markedsledende av disse tjenestene, Sina Weibo (新浪微博), ble lansert i august 2009 av Sina.com, og hadde over 20 millioner registrerte brukere i oktober 2010. 

Myndighetene gav tillatelse til denne formen for mikroblogging etter at de mente å ha hatt store problemer med andre former, som Twitter, i forbindelse med den sosiale uro i den autonome region Xinjiang sommeren 2009. Weibo er helt kinesiskbetjente tjenester, og en svært stor stab av sensorer overvåker og luker ut innhold fra mikrobloggene. Operatører av weibotjenestene har også en plikt til å filtere posteringene for sensitive ord.

Kinesisk mikroblogging kan i regelen uttrykke langt mer enn blogging på andre språk, ettersom ett kinesisk enkelt skrifttegn formidler mer mening enn én latinsk bokstav. Av og til klarer samfunnskritiske bloggere å omgå – i alle fall midlertidig – sensuren ved å benytte forkortelser i latinske bokstaver eller kinesiske homofone skrifttegn.

Eksterne lenker 
 Sina Weibos portal
 Presentasjon av Sina Weibo

Nettsamfunn
Etableringer i 2009
Medier i Folkerepublikken Kina
Hilde Midthjell

Hilde Midthjell (født 20. juli 1960 i Rakkestad) er en norsk gründer og forretningskvinne.

Liv og virke 
I 1987 startet hun kosmetikkfirmaet Dermanor som senere ble inkludert i holdingselskapet Dermagruppen. Dermagruppen inkluderte bl.a. Dermanor i Norge, Danmark og Sverige, apotekselskapet Dermoapo og hudpleieskolen Hudpleieakademiet. Hilde Midthjell var eneeier og øverste leder i konsernet. I 2009 solgte hun Dermagruppen for 500 millioner kroner. I 2004 ble hun av Veuve Clicquot kåret til årets forretningskvinne i Norge.  Fra 2010 var hun deleier og fra 2013-2018 heleier og daglig leder av Dale of Norway, hvor selskapet gjennomgikk en større moderniseringsprosess og gikk fra underskudd til overskudd. I 2018 solgte hun Dale of Norway til det nordiske investeringsselskapet Altor, som bl.a. eier Rossignol Group. I dag driver Hilde Midthjell investeringsselskapet HiMi Invest, eiendomsselskapet HiMi Eiendom og stiftelsen HiMi Foundation.

Referanser

Norske gründere
Personer fra Rakkestad kommune
Thomas Thomasen Bisp

Thomas Thomasen Bisp (født 1780, død 22. juli 1822) var den siste forbryter som ble henrettet i Hjørring i Nordjylland.

Historie 
Thomas var i Sønder Øksne blitt gift med Maren Justdatter omkring 1804. De fikk fem barn sammen, og levde i 16 år i et tilsyneladende harmonisk ekteskap. I 1817 fikk de en ny tjenestepike på gården, den 24-årige Ane Margrethe Christensdatter. Thomas' øyne falt på tjenestepiken, og de innledet et forhold. For at de to skulle kunne gifte seg, anskaffet Thomas i 1821 rottekrutt (rottegift), som han strødde ut på en brødskive, smurte smør over og ga til sin kone, som døde få dager senere. 

For sin udåd ble Thomas dømt til å bli henrettet, først ved å bli knepet med glødende tenger tre ganger, dernest til å få sin høyre hånd avhugget, for til sist å bli halshugget og lagt på hjul og steile. Han ble dog benådet av kongen, som mente at knipningene og håndavhuggingen ikke var nødvendig.  

Thomas' legeme forsvant fra retterstedet natten mellom 23. og 24. juli. Antagelig ble det fjernet av slektninger for å unngå den vanærende ustilling på hjul og steile. 

Tjenestepiken Ana Margrethe ble dømt til livsvarig tukthusarbeide i Viborg tukthus, men ble etter 17 år benådet av kong Frederik VI. Først fødte hun dog en datter, hvis far hun  utla til å være Thomas.

I forbindelse med veiarbeide i år 1900, ble Thomas Thomasen Bisps skjelett med en nagle igjennom kranriet funnet, og det har siden befunnet seg på Vendsyssel Historiske Museum.

Eksterne lenker 

 Vendsyssel historiske musum og historisk arkiv
 jaos.dk

Fødsler i 1780
Dødsfall i 1822
Dansker dømt for forbrytelser
Personer dømt for drap
Personer henrettet ved halshogging
Henrettede personer (før 1900-tallet)
Igor Kurnosov

Igor Kurnosov, russisk: Игорь Курносов (født 30. mai 1985 i Tsjeljabinsk, død 8. august 2013 samme sted) var en russisk stormester sjakk. I 2008 vant han Arctic Chess Challenge. Han vant også Hastings Masters turneringen i 2008/9.

På FIDE Elo ratingliste fra november 2009 hadde Kurnosov en rating på 2666. Kurnosov døde i en bilulykke den 8. august 2013 i en alder av 28 år.

Bemerkelsesverdige partier 
 Igor Kurnosov vs Marat Dzhumaev, 2. Agzamov minneturnering 2008, Pirc Defense: Byrne Variation (B07), 1-0

Et nylig spilt parti ved Aeroflot Open in Moskva mot toppseedede Mamedjarov... vant etter 21 trekk—nok til at Mamedjarov avgir en (ubegrunnet) klage om juks.
 Shakhriyar Mamedjarov vs Igor Kurnosov, Aeroflot Open 2009, Neo-Grünfeld Defence: Goglidze Attack (D70), 0-1

Referanser

Eksterne lenker 
 
 Igor Kurnosov hat 365Chess.com
 Intervju med Igor Kurnosov

Russiske sjakkspillere
Stormestere i sjakk
Vinnere av Arctic Chess Challenge
Personer fra Tsjeljabinsk oblast
Frida Ånnevik

Frida Ånnevik (født 18. juni 1984) er en norsk artist fra Hamar.

Hun vant Grappas debutantpris i 2009, og ga ut debutalbumet Synlige hjerteslag året etter. Albumet fikk 10 av 10 poeng på NRK P1-programmet Norsk på norsk. Hun vant Tekstforfatterfondets debutantpris Lyspunkt for 2010, som deles ut av NOPA. For albumet ble hun dessuten nominert i to kategorier i Spellemannprisen 2010: årets nykommer og viser. I 2011 ble hun tildelt Vidar Sandbecks kulturpris.

I 2013 ga hun ut albumet Ville ord. For albumet vant hun Spellemannprisen 2013 i klassen tekstforfatter og ble i tillegg nominert i klassen viser. I 2014 ble hun tildelt Neshornet, avisen Klassekampens kulturpris. Sammen med In The Country ga hun ut albumet Skogens sang i 2014. Albumet ble nominert til Spellemannprisen 2014 i åpen klasse. Hun ga ut albumet Her bor i 2016, og vant for det Spellemannprisen 2016 i klassen «Viser». Hun vant ytterligere to Spellemannpriser for sine to neste album, Flyge fra under Spellemannprisen 2017 og Andre sanger under Spellemannprisen 2019, begge i kategorien viser.

Hun har spilt inn sanger med Odd Nordstoga, Don Martin, Guren Hagen og Chris Holsten.

Familie 
Ånnevik er datter av visesangeren Tor Karseth.

Diskografi 
 2010: Synlige hjerteslag (album)
 2013: Ville ord (album)
 2014: Skogenes sang (album) – sammen med In the Country
 2014: Lyden av Prøysen (album)
 2016: Her bor (album)
 2017: Flyge fra (album)
 2019: Andre sanger (album)

Priser og nominasjoner 
 Tekstforfatterfondets lyspunktpris 2010
 Nominert til Spellemannprisen 2010 i klassen viser for Synlige hjerteslag
 Nominert til Spellemannprisen 2010 i klassen årets nykommer
 Vidar Sandbecks kulturpris 2011
 Spellemannprisen 2013 i klassen tekstforfatter for Ville ord
 Nominert til Spellemannprisen 2013 i klassen viser for Ville ord
 Neshornet, Klassekampens kulturpris 2014
 Nominert til Bendiksenprisen 2014
 Nominert til Spellemannprisen 2014 i åpen klasse for Skogens sang (sammen med In The Country)
 Hedmark fylkeskommunes kulturpris 2015
 Prøysenprisen 2015
 Spellemannprisen 2016 i klassen viser for Her bor
 Nominiert til Bendiksenprisen 2017
 Spellemannprisen 2017 i klassen viser for Flyge fra
 Spellemannprisen 2019 i klassen viser for Andre sanger
 Nominert til Spellemannprisen 2019 i klassen årets tekstforfatter for Andre sanger
 Spellemannprisen 2020 i klassen årets låt for «Hvis verden» sammen med Chris Holsten 
Skjæraaseprisen 2020 
 Gammleng-prisen 2021 i klassen sanger

Referanser

Eksterne lenker 
 
 
 
 

Norske sangere
Norske sangtekstforfattere
Vinnere av Spellemannprisen
Personer fra Hamar kommune
Aleksandr Khalifman

Aleksandr Valerjevitsj Khalifman (russisk: Александр Валерьевич Халифман; født 18. januar 1966 i Leningrad) er en sovjetisk og russisk sjakkspiller, Stormester i sjakk og FIDE-Verdensmester av jødisk avstamning 

Khalifman lærte å spille sjakk av sin far da han var 6 år gammel.

Khalifman har sammen med 43 andre russiske elitesjakkspillere skrevet under på et opprop mot Russlands invasjon av Ukraina 2022.

Stormester i sjakk 
Han oppnådde stormestertittelen i sjakk i 1990 etter blant annet å ha vunnet New York Open 1990 foran mange sterke spillere.

Verdensmester i sjakk 1999 
Khalifman gjorde sin livs prestasjon ved å vinne FIDE-VM i sjakk 1999 i Las Vegas. Han beholdt tittelen FIDE-verdensmester i sjakk til neste VM, VM i sjakk 2000. 

Da Khalifman vant verdensmesterskapet var han rangert som nr. 44 i verden etter FIDE sitt FIDE-ratingsystem. Dette ble sammenlignet med den «klassiske» verdensmesteren i sjakk, Garri Kasparov, som på samme tid var nr. 1 etter ratingen. Khalifman sa etter turneringen: «Ratingsystemet virker perfekt for spillere som deltar bare i lukkede turneringer alle mot alle. Jeg tror de fleste av dem er overratet. Organisatorene inviterer de samme spillere om og om igjen fordi de har høy rating og det bidrar til at ratingen deres holder seg høy.» Kanskje som et svar på dette ble Khalifman invitert til den neste superturneringen i Linares. Der klarte han seg bra, men kom etter Kasparov som delte førsteplassen.

Khalifman nådde sitt høyeste FIDE-ratingtall 1. oktober 2001 med 2702.

Turneringsresultat 
Khalifman vant Juniormesterskapet for Sovjetunionen for 1982, 
og for 1984, 

Han vant videre Moskva-mesterskapen 1985 og 1987, turneringen i Groningen 1990, Ter Apel 1993, Eupen Chess Open 1994, St. Petersburg Open 1995, Den russiske mesterskapet 1996, St. Petersburg 1997, Aarhus 1997, VM for landslag i Luzern 1997, Bad Wiessee 1998, Corus 2000 og sjakk-OL 2000.

Sjakktrener 
Sammen med treneren sin, Genadij Nesis, driver han et sjakkakademi i St. Petersburg, kalt «The Grandmaster Chess School». Der trener han spillere fra hele verden etter mottoet: «sjakk = intellekt + karakter».

Minneverdige partier 
 Bogdan Lalic - Alexander Khalifman, Anibal Open 1997, Akseptert Benko-gambit, Dlugy-varianten (A57), 0-1
 Alexander Khalifman - Liviu Dieter Nisipeanu, FIDE-VM 1999, Katalansk opning, lukka variant (E01), 1-0
 Alexander Khalifman - Evgenij Bareev, Corus 2002, Fransk parti, Rubinstein-varianten, Blackburne-forsvaret (C10), 1-0

Referanser

Eksterne lenker 
 
 Biografi
 Stillinger fra Alexander Khalifman sine sjakkparti
 Intervju med Aleksandr Khalifman fra2005
 Intervju med Aleksandr Khalifman fra 2008

Verdensmestere i sjakk
Stormestere i sjakk
Sovjetiske sjakkspillere
Russiske sjakkspillere
Jødiske sjakkspillere
Personer fra Sankt Petersburg
Fødsler i 1966
Dag (TV-serie)

Dag er en norsk komiserie som gikk på TV 2 fra 2010 til 2015. Serien handlet om samlivsterapeuten Dag (Atle Antonsen) som ikke hadde særlig tro på mennesker eller ekteskapet.

Flere av skuespillerne har vunnet Gullruten for sine roller i serien, mens Øystein Karlsen og Kristopher Schau vant fagprisen beste manus – drama under Gullruten 2012.

Handling 
Dag (Atle Antonsen) er en samlivsterapeut som ikke har særlig tro på mennesker eller ekteskap. Han bor isolert og alene, og mener at alle egentlig burde omfavne denne levemåten. Mens Dag gjør sitt beste for å holde sin anonyme og tilbaketrukne livsstil intakt må han slite med sin håpløse venn Benedict, sin følsomme søster Marianne, psykopatsekretæren Malin og utallige sprø pasienter. Alt forandrer seg likevel, da Mariannes venn Eva plutselig en dag dukker opp og endelig setter litt følelser i sving hos ellers så kalde Dag.

Rolleliste

Eksterne lenker 
 

TV-produksjoner på norsk TV 2
Norske komiserier
Norske TV-serier fra 2010-årene
TV-program med Gullrute-vinnere
TV-program med vinnere av Gullrutens fagpris
Byåsen skolemusikkorps

Byåsen Skolemusikkorps ble stiftet 23. april 1948 og består i dag av 111 spillende musikanter fordelt på aspirantkorps, juniorkorps og hovedkorps. Korpset er fastsatt i Trondheim, og består hovedsakelig av elever fra skolene Dalgård, Stavset og Byåsen.

Korpset har deltatt i alle kretsmesterskapene helt siden disse mesterskapene ble startet i 1974. De fleste årene har korpset måttet kjempe alene i 1. divisjon, men har på tross av dette som regel oppnådd 1. ærespris. I nyere tid fortsetter korpset å briljere med førsteplass etter førsteplass.

I nasjonal sammenheng spiller korpset i 1. divisjon når det deltar i NM. Korpset har her mange fine plasseringer opp gjennom årene, med en 5.-plass i førstedivisjon i 2012 og i 2. divisjon 3.-plass og 1. ærespris i 1989 som beste plassering. Forrige deltakelse var i 2017, med en 3.plass (94,5 poeng) i første divisjon.

Utenfor landets grenser har korpset også deltatt i festivaler en rekke ganger. Et godt eksempel på dette er seieren i Göteborg-festivalen i 1990 hvor korpset oppnådde hele 98,5 poeng av 100 mulige, som foreløpig rager høyest.

I dag er Dag Helle Bysting dirigent for hovedkorpset.

Eksterne lenker 
 Korpsets nettsted
 Innmeldning

Norske skolekorps
Musikk i Trondheim
Matthäus Hetzenauer

Matthäus Hetzenauer (født 23. desember 1924 i Brixen im Thale, Østerrike, død 3. oktober 2004 samme sted) var en østerriksk skarpskytter som tjenestegjorde for tyske Wehrmacht under andre verdenskrig. Han var ved 3. bergdivisjon som hovedsakelig var stasjonert Østfronten under krigen.

Hetzenauer trente som en skarpskytter fra 27. mars til 16. juli 1944. I denne perioden brukte han mange forskjellige type skarpskyttergeværer. Den 6. november 1944 fikk han traumer og søvnproblemer på grunn av kraftig artilleriild, og han fikk permisjon. Ved flere anledninger samarbeidet han med skarpskytteren Josef Allerberger. De to drepte mange sovjetiske soldater sammen.

Han ble kreditert med 345 bekreftede drap under hele krigen. De fleste av disse var sovjetiske soldater, men det fantes også amerikanere og briter blant dem. Hans lengste bekreftede avstand som han hadde drept fienden på, var på omkring 1100 meters avstand.  

Han ble belønnet med både Jernkorset og Jernkorsets ridderkors.  

Hetzenauer ble tatt til fange av sovjetiske tropper og måtte sone fem år under dårlige forhold i sovjetiske fangeleirer før han ble sluppet fri. 

Han døde i 2004, etter flere år med sykdom og sviktende helse.

Referanser 

Personer fra Bezirk Kitzbühel
Skarpskyttere fra andre verdenskrig
Østerrikere fra andre verdenskrig
Personer tilknyttet det tredje rike
Mottakere av Jernkorset (1939)
Mottakere av Jernkorsets ridderkors
Krigsfanger under andre verdenskrig
Tysk militærpersonell (Hæren i Wehrmacht)
Suk Min-hee

Suk Min-hee (født 7. september 1968), sørkoreansk håndballspiller som deltok i de olympiske leker  1988 i Seoul.
  
Min-hee ble olympisk mester i håndball under Sommer-OL 1988 i Seoul. Hun var med på det sørkoreanske laget som vant håndballturneringen for damer foran Norge og Sovjetunionen

I finalerunden som besto av fire lag, vant de to kamper, de slo Norge med 23-20 og Sovjetunionen med 21-19 men tapte kampen mot Jugoslavia med 19-22. De vant finalegruppen med fire poeng foran Norge og Sovjetunionen som begge fikk tre poeng.

OL-medaljer   
  1988  Seoul -  Gull i håndball, damer  Sør-Korea

Eksterne lenker 
 

Sørkoreanske håndballspillere
Medaljevinnere under Sommer-OL 1988
Deltakere for Sør-Korea under Sommer-OL 1988
Håndballspillere under Sommer-OL 1988
Olympiske mestere for Sør-Korea
Fødsler i 1968
Olympiske medaljevinnere i håndball
Roy Blunt

Roy Dean Blunt (født 10. januar 1950 i Niangua i Missouri) er en amerikansk republikansk politiker.

Han har siden 2011 representert delstaten Missouri i USAs senat. Fra 1997 til 2011 representerte han Missouris 7. kongressdistrikt i Representantenes hus. Distriktet ble regnet som det mest konservative i Missouri og bestod av den sørvestlige delen av delstaten.

Roy Blunt er far til Matt Blunt, som var Missouris guvernør fra 2005 til 2009. Han vokste selv opp med en far som var delstatspolitiker, i tillegg til å være melkebonde og kirkeaktiv sørstatsbaptist.

Roy Blunt er utdannet historiker. Fra 1993 til 1996 var han rektor ved Southwest Baptist University.

Referanser

Eksterne lenker 
 U.S. Congressman Roy Blunt – kongresside
 Roy Blunt for Senate 
 

Kongressrepresentanter fra Missouri
Personer fra Webster County i Missouri
Vi som ser i mørket

Vi som ser i mørket er et musikkalbum med Siri Nilsen, utgitt på Grappa i 2009. Dette er hennes første plate som soloartist.

Sporliste

 «Huset»
 «Åpen bok»
 «The Song With No Name
 «Herregud»
 «Å mor»
 «Iron Sky»
 «Vær her nå»
 «Ears Pierced»
 «Alt som er ingenting»
 «De vil forstå»
 «Lucias sang»

Eksterne lenker
 Vi som ser i mørket,(2009), Tekster og akkorder.

Debutalbum fra 2009
Norske musikkalbum
Eliteserien i innebandy for menn

|Eliteserien {{#ifexpr:<8|/|/}}]]
}}
Eliteserien i innebandy for menn er det øverste nivået i norsk innebandy. Eliteserien består av 12 lag. Etter sesongslutt rykker de to nederste lagene direkte ned, mens nummer 9 og 10 må spille kvalifisering for videre spill.

Seriemestere 

 1994/95 – 
 1995/96 – 
 1996/97 – 
 1997/98 – 
 1998/99 – 
 1999/00 – 
 2000/01 – 
 2001/02 – 
 2002/03 – 
 2003/04 – 
 2004/05 – 
 2005/06 – 
 2006/07 – 
 2007/08 – 
 2008/09 – 
 2009/10 – 
 2010/11 – 
 2011/12 – 
 2012/13 – 
 2013/14 – 
 2014/15 – 
 2015/16 – 
 2016/17 – 
 2017/18 – 
 2018/19 – 
 2019/20 – 
 2020/21 – 
 2021/22 –

Flest titler

Eksterne lenker
Bjørn Tiller

Bjørn Tiller (født 16. januar 1959) er en norsk sjakkspiller. Han ble norgesmester i sjakk i 1983. Bjørn Tiller ble utnevnt til Internasjonal mester i sjakk (IM) av Verdenssjakkforbundet FIDE i 1982. 

I Norgesmesterskapet i sjakk på Lillehammer i 1982 delte han førsteplassen med den dengang bare 15 år gamle Simen Agdestein. Simen Agdestein vant stikkampen.

Bjørn Tiller deltok på det norske landslaget i sjakk-OL (VM for landslag) i 1976 og 1980. I 1976 ble det 3 poeng på 7 parti, mens det i 1980 ble 4 seirer og 4 remiser på 8 parti, 75 % skåre. 
I 1974 ble Bjørn Tiller junior-norgesmester. 

Bjørn Tiller er medlem av Oslo Schakselskap.

Kilder 
 Norsk Sjakkblad 
 Øystein Brekke: Norges sjakkforbund 75 år 1914-1989, Norges Sjakkforbund 1989, ISBN 82-991916-0-2
 Olimpbase, database over sjakk-olympiadar osv

Referanser

Eksterne lenker 
 
 Bjørn Tiller sine parti hos NorBase

Norske internasjonale mestere i sjakk
Norgesmestere i sjakk
Sjakkolympiadedeltagere
Fødsler i 1959
Norske sjakkspillere
Aalgaards Uldvarefabrikker

Aalgaards Uldvarefabrikker var en tekstilbedrift på Ålgård i Gjesdal. Den ble etablert i 1870, og produserte ullvarer. Dette var blant selskapene som i 1916 gikk med i produsent- og markedsførings-fellesskapet De Forenede Ullvarefabrikker. Bedriften hadde underavdelinger på Figgjo, og Aasen ved Sandnes.

Se også
Tekstilindustri

Eksterne lenker
 Beskrivelse av norske tekstilbedrifter – Norsk Museumsnettverk for industrihistorie.

Tidligere norske tekstilbedrifter
Selskaper etablert i 1870
Næringsliv i Rogaland
1870 i Norge
Fredfoss Uldvarefabrik

Fredfoss Uldvarefabrik var en tekstilbedrift på Vestfossen i Buskerud. Den ble etablert i 1895, og produserte ullvarer. Dette var blant selskapene som i 1916 gikk med i produsent- og markedsførings-fellesskapet De Forenede Ullvarefabrikker.

Se også
Tekstilindustri

Eksterne lenker
 Beskrivelse av norske tekstilbedrifter – Norsk Museumsnettverk for industrihistorie.

Tidligere norske tekstilbedrifter
Selskaper etablert i 1895
Næringsliv i Øvre Eiker
1895 i Norge
Gudbrandsdalens Uldvarefabrik

Gudbrandsdalens Uldvarefabrik var en tekstilbedrift på Lillehammer i Innlandet, grunnlagt 1998. Den ble etablert som Gudbrandsdalens Uldspinderi i 1887, og produserte først tråd og deretter tekstiler og særlig ullvarer.

Se også
Tekstilindustri

Eksterne lenker
 Beskrivelse av norske tekstilbedrifter – Norsk Museumsnettverk for industrihistorie.

Tidligere norske tekstilbedrifter
Selskaper etablert i 1887
Næringsliv i Lillehammer
1887 i Norge
Lillehammers historie
Sellgrens Veveri

Sellgrens Veveri var en tekstilbedrift som lå på Leangen i Trondheim. Den ble etablert i 1926 av Axel Sellgren, og virksomheten omfattet veving av møbelstoff. Tingvolds Uldvarefabrik på Tingvoll på Nordmøre, som ble startet i 1898, ble avviklet og solgt til konkurrenten Sellgren Veveri i 1967. I perioden 1967-75 ble det investert for 8,5 millioner kroner i ny maskinpark i fabrikken på Tingvoll. I 1976 var det 55 ansatte på Tingvoll og 85 på Leangen. Den forsiktige veksten på 1970-tallet ble til stagnasjon og rasjonaliseringstiltak på 1980-tallet. I 1984 ble det tatt beslutning om å flytte hele virksomheten til Tingvoll. 58 års virksomhet i Trondheim var over. På Tingvoll fantes elkraft, store nok produksjonslokaler og en stabil og arbeidsvillig arbeidsstokk. I 1986 var det 78 ansatte ved Sellgren Veveri AS på Tingvoll. Det ble satset bevisst på moderne design.  "Sellgren-stoff" har vært synonymt med høy kvalitet. Det samme med de mange ryene som ble designet og solgt materialer til slik at folk kunne knyte sin egen "Sellgren-rye". I 1998 solgte Sellgren-familien sine aksjer til konsernet Innvik Sellgren Landheim Holdning as som da eide Innvik Ullvare AS. Ved årtusenskiftet hadde bedriften 40 ansatte. I 2001 ble selskapets drift en del av Innvik Sellgren AS. Bedriften er i dag lokalisert med all sin virksomhet i Innvik i Nordfjord og framstår som en moderne tekstilfabrikk med et eksportsalg på vel 50 % av totalomsetningen. Bedriften har i dag lokale eiere som er aktive i den daglige driften .

Se også
Tekstilindustri

Referanser

Eksterne lenker
 Beskrivelse av norske tekstilbedrifter – Norsk Museumsnettverk for industrihistorie.
 http://www.strindahistorielag.no/wiki/index.php?title=Axel_Sellgren

Tidligere norske tekstilbedrifter
Selskaper etablert i 1926
Næringsliv i Trondheim
Næringsliv i Møre og Romsdal
1926 i Norge
Veverier
Leangen